חתולונת שוב סובבת.  וכל העיר לה אורבת.  והיא עוברת. והיא חוזרת.  ולפתע מתנערת.  מהדסת, מפורכסת.  את הגברים היא הורסת.  הו חתולונת מופרעת.  את כל כולם משגעת.  את שערך את פורעת.  ואת הלב את קורעת.  מי לך יענוד טבעת?  זה שייצא מן הדעת.  חתולונת נהדרת,  את הלבבות את שוברת.  את חייך, בת בלי בית,  שמרי, שמרי בשתי ידייך.  את ימייך, לילותייך,  אל תחלקי לכול דורשייך.  חתולונת, נוחי רגע.  היזהרי מכל פגע.  מעט מופקרת ולא נזהרת.  לעולם לא נעצרת.  הו חי שמייך, אלוהייך,  רק הוא משגיח עלייך.